**FELHÍVÁS**

**NYÁRI NAPKÖZI**

Ezúton tájékoztatjuk Önöket, hogy Hévíz Város Önkormányzat nyári **napközi táboros ellátás**t szervez azoknak a 6 és 14 éves kor közötti **hévízi lakcímmel rendelkező vagy a Hévízi Illyés Általános Iskolába járó gyermekeknek**, akiknek az elhelyezését a szülők nem, vagy csak nehézkesen tudják megoldani a nyári szünidőben. A napközi 2019. július 01. és augusztus 16. között várja a gyermekeket az Illyés Általános Iskolában (8380 Hévíz, Kossuth u. 2.).

Az étkeztetés napi 3 alkalommal a GAMESZ konyháján megoldott, 470.- Ft/nap áron. **A befizetéseket havonta előre kell teljesíteni!** **Amennyiben a befizetést előre nem teljesítik, nincsen módunk étkezést biztosítani a gyermeknek.** Az étkezés lemondási lehetősége megegyezik a tanévben szokásos lemondással. Maga a napközi szolgáltatása díjtalan. Képzett pedagógusok foglalkoznak a napközisekkel hétköznapokon 8.00-16.00 óráig. Kézműves foglalkozásokon, mozi-látogatáson vehetnek részt a gyermekek.

**Jelentkezni a jelentkezési adatlap kitöltésével lehet, amelyet legkésőbb 2019. május 20-ig kell visszajuttatni a Hévízi Illyés Gyula Általános Iskolába.**

Adatlap átvehető az Illyés Általános Iskolában, vagy letölthető a [www.heviz.hu](http://www.heviz.hu)/onkormanyzat és www.illyes-heviz.hu weboldalról.

Felhívjuk a Tisztelt Szülők figyelmét, hogy minden héten hétfőn szükséges az érkező gyerekeknek leadniuk egy egészségügyi nyilatkozatot a napközit vezető pedagógusok részére. A nyilatkozat tartalma megtekinthető a jelentkezési adatlapon.

**Kérjük, szíveskedjenek a jelentkezést körültekintően átgondolni!**

Hévíz, 2019. május 02.

 Papp Gábor

 polgármester

**JELENTKEZÉSI LAP**

**NYÁRI NAPKÖZI TÁBOROS ELLÁTÁSRA**

**Tisztelt Szülők!**

Ezúton tájékoztatjuk Önöket, hogy Hévíz Város Önkormányzat nyári **napközi táboros ellátás**t szervez azoknak a 6 és 14 éves kor közötti **hévízi lakcímmel rendelkező vagy a Hévízi Illyés Általános Iskolába járó gyermekeknek**, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2019. július 01. és augusztus 16. között várja a gyermekeket az Illyés Általános Iskolában (8380 Hévíz, Kossuth u. 2.).

Az étkeztetés napi 3 alkalommal a GAMESZ konyháján megoldott, 470.- Ft/nap áron. . **A befizetéseket havonta előre kell teljesíteni!** **Amennyiben a befizetést előre nem teljesítik, nincsen módunk étkezést biztosítani a gyermeknek.** Maga a napközi szolgáltatása díjtalan. Képzett pedagógusok foglalkoznak a napközisekkel hétköznapokon 8.00-16.00 óráig. Kézműves foglalkozásokon, mozi-látogatáson vehetnek részt a gyermekek.

1. Kérjük, nyilatkozzon, - amennyiben nem vagy csak nehézkesen tudják megoldani a nyári szünidőben gyermekük felügyeletét - hogy igényt tart-e erre a szolgáltatásra:

**IGEN NEM**

1. Igen válasz esetén kérjük a következőket megadni:

**Gyermek neve:**

**Törvényes képviselő neve:**

**Lakcíme:**

**Telefonszáma:**

**Taj száma:**

1. Mely időszakokban kívánja igénybe venni a napközi szolgáltatását, kérjük X-szel jelölje!



Július 01. - július 05.

Július 08. - július 12.

Július 15. - július 19.

Július 22. - július 26.

Július 29. - augusztus 02.

Augusztus 05. - augusztus 09.

Augusztus 12. - augusztus 16.

**Kérjük, szíveskedjenek a jelentkezést körültekintően átgondolni és a szükséges időpontokat bejelölni!**

**Kérjük, a kitöltött adatlapot az Illyés Általános Iskolában legkésőbb 2019. május 20-ig leadni!**

Amennyiben az előzetes jelentkezéstől eltérően nem kívánnak élni a napközi lehetőségével, kérjük a megadott telefonszámon minél előbb jelezni szíveskedjenek!

**Telefonszám: 06 30/ 8945791**

A csatolt Egészségügyi nyilatkozat kitöltése és leadása a résztvevő gyermekek számára kötelező minden hétfőn!

Hévíz, 2019.

 Törvényes képviselő aláírása

**EGÉSZSÉGÜGYI NYILATKOZAT**

Nyári napközis ellátáshoz

(Kitöltése kötelező! A szülő tölti ki!)

1. A gyermek neve:
2. A gyermek születési dátuma:
3. A gyermek lakcíme:
4. A gyermek anyja neve:
5. A gyermek törvényes képviselőjének neve:
6. A gyermek törvényes képviselőjének telefonszáma:
7. A gyermek törvényes képviselőjének lakcíme:

Alulírott …………………………. törvényes képviselő ezúton nyilatkozom arról, hogy a gyermekemen nem észlelhetőek az alábbi tünetek:

láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyedés, váladékozó szembetegség, gennyes fül- és orrfolyás, ezen kívül a gyermek tetű- és rühmentes.\*

Hévíz, 2019. …………….. hónap …..nap

 ………………………………

 törvényes képviselő aláírása

\*12/1991. (V. 18.) NM rendelet a tanuló ifjúság üdülésének és táborozásának egészségügyi feltételeiről (2. sz. melléklet) alapján